section_heading: Definicija
paragraph_text: Internetski meme je vrsta mema koji se pojavljuje na Internetu. Sâm pojam odnosno definicija memea nastala je u doba kad je internet bio tek u začetcima zamisli (Dawkins, 1976.).Bruno Sparožić: Virtualna komunikacija - Kako je virtualni internetski medij promijenio pravila komunikacije  Filozofski fakultet u Rijeci. Rijeka, 16. rujna 2015. Prvotni meme i internetski meme razlikuju se u dvjema osnovim stvarima. To su dihotomija dvaju koja proizlazi iz svjesnosti i nesvjesnosti upotrebe/reprodukcije memea te druga stvar, koja leži u trenutku upotrebe memea od strane krajnjeg korisnika. Internetski memeovi rabe se u situacijama kada obje strane posjeduju svijest svjesne da se služe sadržajem i preoblikuju ga, a da je taj sadržaj u jednom trenutku smislila druga osoba. U memetici meme je nomenklatura "koja se koristi za pojavu ideje koja se putem selekcije izdiže iznad drugih te postaje općeprihvaćena", ali tako da krajnji korisnik i interpretator te ideje ne mora nužno biti svjestan da je uistinu riječ o memeu kao takvom. U tome što nije svjestan jest razlika klasično shvaćenog memea i internetskih memeova s društvenih mreža i foruma. Zbog brzine širenja internetski memeovi usporedivi su sa širenjem računalnih virusa. Internetske memeove stvaraju korisnici s tih svemrežnih okupljališta, a također i nevirtualni subjekti, odnosno osobe iz pravog života ili osobe koje su popularne na internetu, čije se fraze ili sadržaj preuzimaju.